C 353/1

2020 M. FINANSINĖS VEIKLOS ATASKAITA

II skirsnis. Europos Vadovų Taryba ir Taryba

(2021/C 353/01)

TURINYS

1. ĮVADAS 2

2. 2020 FINANSINIŲ METŲ TIKSLAI IR BIUDŽETAS 2

2.1. Pagrindiniai finansiniai tikslai 2

2.2. 2020 m. Europos Vadovų Tarybos ir Tarybos biudžeto sudarymas 2

2.2.1. Bendras požiūris 2

2.2.2. 2020 m. biudžetas 2

2.2.3. 2020 m. biudžetas ir ES biudžeto daugiametės finansinės programos 5 išlaidų kategorija 3

3. BENDRA 2020 M. BIUDŽETO ĮVYKDYMO APŽVALGA 4

3.1. Europos Vadovų Tarybos ir Tarybos veikla ir tikslai 2020 m. 4

3.1.1. Susitikimai ir posėdžiai 4

3.1.2. Su teisėkūros procedūra susijusi veikla 4

3.1.3. Administracinis modernizavimas 5

3.1.4. Tikslų įgyvendinimas 2020 m. 5

3.2. Pajamos 6

3.3. 2020 m. išlaidos 7

3.3.1. Biudžeto pakeitimai 2020 m. 7

3.3.2. Biudžeto įvykdymo 2010–2020 m. apžvalga 9

3.3.3. Asignavimų įvykdymas pagal kategorijas 2020 m. 10

3.4. Į kitą laikotarpį perkelti asignavimai 12

3.4.1. Iš 2019 m. į 2020 m. automatiškai perkelti asignavimai 12

3.4.2. Iš 2020 m. į 2021 m. automatiškai perkelti asignavimai 13

3.5. Asignuotosios pajamos 14

3.5.1. Iki 2020 m. sukauptos asignuotosios pajamos 14

3.5.2. Iš 2019 m. perkeltos asignuotosios pajamos mokėjimui atlikti 15

3.5.3. Iki 2020 m. sukauptos asignuotosios pajamos, perkeltos į 2021 m. mokėjimui atlikti 16

3.5.4. 2020 m. sukauptos asignuotosios pajamos 17

1. ĮVADAS

Vadovaujantis Europos Parlamento ir Tarybos reglamento (ES, Euratomas) 2018/1046 (1) (Finansinis reglamentas – FR) 249 straipsniu, šis dokumentas yra 2020 finansinių metų ES biudžeto II skirsnio (Europos Vadovų Taryba ir Taryba) biudžeto ir finansų valdymo ataskaita.

Ši ataskaita grindžiama 2020 m. preliminariomis sąskaitomis, Tarybos įgaliojimus suteikiančių pareigūnų metinių veiklos ataskaitų išvadomis ir biudžeto įvykdymo informacija iš Tarybos finansinės sistemos.

Šios ataskaitos 2 skyriuje pateikiama bendrųjų nuostatų, kurios buvo nustatytos 2020 finansiniams metams, santrauka. 3 skyriuje pateikiama bendra 2020 m. turėtų biudžeto asignavimų įvykdymo apžvalga.

2020 m. biudžeto įvykdymas pagal biudžeto eilutes pateikiamas priede.

2. 2020 FINANSINIŲ METŲ TIKSLAI IR BIUDŽETAS

2.1. Pagrindiniai finansiniai tikslai

Pagrindiniai 2020 m. Tarybos generalinio sekretoriato (TGS) finansiniai tikslai buvo:

— užtikrinti, kad Europos Vadovų Taryboje ir Taryboje būtų galima toliau priimti sprendimus, nepaisant išskirtinės padėties, susidariusios dėl COVID-19 pandemijos;

— užtikrinti nuolatinę paramą Europos Vadovų Tarybai ir Tarybai veiksmingai ir efektyviai naudojant finansinius išteklius;

— tęsti administracinio modernizavimo procesą siekiant pagerinti organizacinės struktūros kokybę ir užtikrinti kuo tinkamesnį išteklių panaudojimą;

2.2. 2020 m. Europos Vadovų Tarybos ir Tarybos biudžeto sudarymas

2.2.1. Bendras požiūris

2020 m. Europos Vadovų Tarybos ir Tarybos (toliau – EVT/T) biudžeto sudarymas buvo grindžiamas bendru tikslu neviršyti, imant nominaliąsias vertes, bendro 2019 m. biudžeto, skirto su atlyginimais nesusijusioms išlaidoms padengti, lygio.

Su teisės aktais nustatytais įpareigojimais ar sutartiniais įsipareigojimais susiję lėšų padidinimai arba lėšų padidinimai srityse, kurios laikomos itin svarbiomis tinkamam TGS veikimui, buvo kompensuoti nustatant tam tikrų projektų prioritetiškumą ir juos perprogramuojant, atsižvelgiant į biudžeto įvykdymą pastaraisiais metais.

Kalbant apie etatų planą, TGS toliau gerino organizacinę struktūrą įgyvendindamas šiuos veiksmus:

— pagal susitarimą dėl paslaugų lygio dėl SYSPER perkeldamas 1 AD 5 ir 7 AST 1 pareigybes į Komisiją;

— pagal Komisijos nurodymus įtraukdamas 5 AD 5 ir 1 AST 1 pareigybes, siekiant atsižvelgti į naują vertimo į airių kalbą tvarką.

2.2.2. 2020 m. biudžetas

Biudžeto valdymo institucijos sudarytas bendras 2020 m. EVT/T biudžetas buvo 590,6 mln. EUR. Tai yra 8,7 mln. EUR daugiau (+1,5 %), palyginti su 2019 m.

2020 m. EVT/T etatų plane buvo nustatytos 3 029 pareigybės.

1 lentelėje pateikiama 2020 m. biudžeto apžvalga pagal kategorijas.

1 lentelė

2020 m. EVT/T biudžetas, palyginti su 2019 m. biudžetu (pagal kategorijas)

(EUR) Kategorija 2019 m. biudžetas 2020 m. biudžetas Pokytis 2020 m./2019 m. 1 2 3=2/1 Etatų planas 336 749 511 341 218 000 1,3 % Kitos su personalu susijusios išlaidos 25 077 000 25 366 000 1,2 % Pastatai (neįsk. įsigijimų) 55 888 948 56 644 000 1,4 % Kompiuterių sistemos 41 355 000 44 509 000 7,6 % Baldai 951 000 1 171 000 23,1 % Techninė įranga 5 745 000 6 026 000 4,9 % Transportas 1 134 000 2 284 000 101,4 % Delegacijų kelionės išlaidos 17 372 000 17 228 000 -0,8 % Vertimo žodžiu išlaidos 81 694 000 81 450 000 -0,3 % Susitikimai ir konferencijos 5 237 000 6 285 000 20,0 % Informavimas 9 125 000 7 235 000 -20,7 % Įvairios išlaidos 1 267 000 1 217 000 -3,9 % Rezervas 300 000 - 100,0 % Iš viso (neįsk. įsigijimo) 581 895 459 590 633 000 1,5 % Nekilnojamojo turto įsigijimas — — Bendra suma 581 895 459 590 633 000 1,5 %

2.2.3. 2020 m. biudžetas ir ES biudžeto daugiametės finansinės programos 5 išlaidų kategorija

2 lentelėje pateikiama EVT/T biudžeto raidos 2010–2020 m. apžvalga. EVT/T dalis daugiametės finansinės programos 5 išlaidų kategorijoje sumažėjo nuo 6,3 % 2015 m. iki 5,8 % 2020 m.

2 lentelė

ES biudžeto II skirsnio (Europos Vadovų Taryba ir Taryba) daugiametės finansinės programos 5 išlaidų kategorijoje raida 2015–2020 m.

2015 m. 2016 m. 2017 m. 2018 m. 2019 m. 2020 m. (sumos dabartinėmis kainomis) mln. € pokytis mln. € pokytis mln. € pokytis mln. € pokytis mln. € pokytis mln. € pokytis 5 išlaidų kategorija 8 659 3,0 % 8 951 3,4 % 9 395 5,0 % 9 666 2,9 % 9 945 2,9 % 10 222 2,8 % EVT/T 542 1,4 % 545 0,6 % 562 3,0 % 573 2,0 % 582 1,6 % 591 1,5 % EVT/T dalis 5 išlaidų kat. 6,3 % 6,1 % 6,0 % 5,9 % 5,9 % 5,8 %

3. BENDRA 2020 M. BIUDŽETO ĮVYKDYMO APŽVALGA

3.1. Europos Vadovų Tarybos ir Tarybos veikla ir tikslai 2020 m.

Finansinės veiklos ataskaitoje TGS pateikia informaciją apie savo pagrindinę veiklą, kuri yra svarbi finansiniu požiūriu ir atspindi Europos Vadovų Tarybos ir Tarybos veikimą finansiniais metais. Šioje ataskaitoje taip pat pabrėžiami pagrindiniai metų pasiekimai.

3.1.1. Susitikimai ir posėdžiai

3 lentelėje apžvelgiama, kaip nuo 2015 m. iki 2020 m. kito Europos Vadovų Tarybos susitikimų ir Tarybos posėdžių, kuriuos surengė TGS, skaičius.

2020 m. TGS surengė 3 086 institucinius posėdžius ir susitikimus su trečiųjų šalių atstovais ir 434 kitus posėdžius (pvz., seminarus, informacines sesijas ir informacinius susirinkimus).

3 lentelė

Susitikimų ir posėdžių skaičiaus kaita 2015–2020 m.

2015 m. 2016 m. 2017 m. 2018 m. 2019 m. 2020 m. 2020 m. Nevirtualūs Vaizdo konferencijos / mišrūs IŠ VISO Aukščiausiojo lygio susitikimai 12 9 15 15 17 15 8 23 Tarybos posėdžiai 81 75 77 75 80 31 85 116 COREPER 138 109 105 117 124 152 2 154 COREPER (50 str.) 22 29 28 3 3 Darbo grupės 3 471 3 569 4 039 4 304 3 706 1 538 1 252 2 790 Ad hoc darbo grupė (50 str.) 32 61 28 Iš viso 3 702 3 762 4 290 4 601 3 983 1 739 1 347 3 086 Kiti susitikimai ir posėdžiai 2 271 2 034 3 030 3 129 3 685 401 33 434 Bendra suma 5 973 5 796 7 320 7 730 7 668 2 140 1 380 3 520

2020 m. darbo sąlygos buvo išskirtinės dėl COVID-19 pandemijos protrūkio. Dėl to, palyginti su 2019 m., posėdžių skaičius sumažėjo 54,1 % (4 148); labiausiai sumažėjo susitikimų, surengtų ne Europos Vadovų Tarybos ir Tarybos instituciniame kontekste. Atsirado naujų susitikimų rengimo būdų, kaip matyti iš to, kad padidėjo aukščiausiojo lygio susitikimų, tarybų ir Nuolatinių atstovų komitetų posėdžių skaičius, ir to, kad 39,2 % posėdžių vyko kaip vaizdo konferencijos arba mišraus formato susitikimai (kai kurie dalyviai prisijungdavo nuotoliniu būdu).

3.1.2. Su teisėkūros procedūra susijusi veikla

Kitas kiekybinis veiklos rodiklis yra Oficialiajame leidinyje (OL) paskelbtų teisės aktų skaičius (4 lentelė). 2020 m. OL buvo paskelbti 1 328 teisės aktai. Reikėtų pažymėti, kad teisės aktų paskelbimas OL yra paskutinis teisėkūros proceso etapas.

4 lentelė

Teisės aktų skaičiaus kaita 2015–2020 m.

2015 m. 2016 m. 2017 m. 2018 m. 2019 m. 2020 m. OL paskelbti teisės aktai 1 412 1 259 1 187 1 210 1 326 1 328

Nepaisant dėl COVID-19 pandemijos sudėtingų darbo sąlygų 2020 m., Taryba išlaikė tokį patį teisėkūros veiklos lygį kaip 2019 m.

3.1.3 Administracinis modernizavimas

2020 m. TGS toliau gerino savo vidaus veiklos organizavimo kokybę ir veiksmingumą, daugiausia dėmesio skirdamas visų pirma darbo suvaržymų, atsiradusių dėl COVID-19 pandemijos, šalinimui:

— buvo įgyvendinamas TGS laisvų darbo vietų lygio mažinimo veiksmų planas, kuriame, be kita ko, numatyta atidžiai ir reguliariai stebėti užimtumo rodiklį atsižvelgiant į etatų planą ir atitinkamų asignavimų prieinamumą;

— reaguojant į tai, kad buvo pratęstas nuotolinio darbo laikotarpis, TGS platformos buvo išplėstos, o dažnių juostos plotis – padidintas, sudarant sąlygas beveik visiems darbuotojams saugiai dirbti nuotoliniu būdu;

— rengiantis būsimam laipsniškam sugrįžimui į darbą TGS pastatuose, mažose posėdžių salėse įrengta aukštos kokybės vaizdo konferencijų įranga, kad būtų lengviau rengti mišrius posėdžius.

3.1.4. Tikslų įgyvendinimas 2020 m.

2020 biudžetiniams metams nustatytų tikslų įgyvendinimą galima apibendrinti taip:

— Etatų planas Iš 3 029 pareigybių, numatytų Europos Vadovų Tarybos ir Tarybos etatų plane, 2020 m. sausio 1 d. TGS buvo užimtos 2 817. Dėl darbuotojų kaitos per metus 2020 m. gruodžio 31 d. buvo užimtos 2 905 pareigybės, t. y. užimtos dar 88 pareigybės, numatytos EVT/T etatų plane.

— Finansų valdymas 2020 m. TGS toliau gerino savo finansų valdymą ir finansinius rezultatus. Buvo įgyvendinti keli institucijos finansų valdymo patobulinimai, pavyzdžiui: — skaitmeninių finansinių procesų perkėlimas į naują SAP HANA platformą ir jų pritaikymas šiai platformai; — visa nebiudžetinė su atlyginimais susijusi veikla, įskaitant personalo banko sąskaitų valdymą, buvo sėkmingai perkelta į Apskaitos skyrių; — pasiūlymų teikimo elektroninėmis priemonėmis sistema buvo sėkmingai įdiegta visoms atviroms viešųjų pirkimų procedūroms. Be to, dėl netikėto COVID-19 protrūkio ir išskirtinės padėties pandemijos metu reikėjo nedelsiant imtis veiksmų ir organizacinių priemonių, kad būtų užtikrintas veiklos tęstinumas. Paskelbti keli aplinkraščiai, kuriuose leidimus suteikiančioms tarnyboms buvo pateiktos gairės, kaip laikinai pritaikyti finansinės veiklos srautus ir procedūras esant naujoms aplinkybėms. Atsižvelgiant į siekį pagerinti Europos įmonių grynųjų pinigų srautų padėtį, vidutinis TGS sąskaitų faktūrų apmokėjimo laikas 2020 m. buvo 20 dienų, tuo tarpu ilgiausias terminas yra 30 kalendorinių dienų (Europos Parlamento ir Tarybos direktyva 2011/7/ES (2)).

— Pastatų politika Tarybos pastatų politika yra pastovi. Nuo 2004 m. Taryba siekia galutinai visą savo ir Europos Vadovų Tarybos veiklą Briuselyje organizuoti jai priklausančiuose pastatuose, kurie yra pritaikyti jos poreikiams ir yra arti vienas kito. Šis reorganizavimas užbaigtas 2016 m. birželio 30 d. atidavus naudoti pastatą „Europa“.

3.2. Pajamos

5 lentelėje pateikiama 2020 m. pajamų operacijų bendrų rezultatų apžvalga. Sąvoka „2019 m. įgytos teisės“ reiškia vykdomuosius raštus sumoms susigrąžinti, kurie buvo išduoti 2019 m., bet pagal kuriuos sumos buvo sugrąžintos tik 2020 m. Sąvoka „2020 m. įgytos teisės“ reiškia 2020 m. pradėtas susigrąžinti sumas.

5 lentelė

2020 m. biudžeto pajamų operacijų apžvalga

(EUR) Skyrius Įgytos teisės 2019 m. Susigrąžintos pajamos iš 2019 m. Įgytos teisės 2020 m. Susigrąžintos pajamos iš 2020 m. Įgytos teisės, iš viso 2019 m.+2020 m. Susigrąžinta, iš viso 2019 m.+2020 m. Turi būti susigrąžinta 2021 m. 1 2 3 4 5=1+3 6=2+4 7=5-6 4 0 Atskaitymai iš personalo atlyginimo 0 0 32 466 725 32 466 725 32 466 725 32 466 725 0 4 1 Įmokos į pensijų sistemą 1 544 1 544 26 004 187 26 004 187 26 005 731 26 005 731 0 5 0 Pajamos už parduotą kilnojamąjį ir nekilnojamąjį turtą 622 622 3 450 3 450 4 072 4 072 0 5 1 Pajamos už nuomą 9 821 9 821 736 508 352 241 746 329 362 062 384 267 5 2 Pajamos iš investicijų ar suteiktų paskolų, banko ir kitų palūkanų 0 0 6 929 6 929 6 929 6 929 0 5 5 Pajamos už suteiktas paslaugas ir atliktą darbą 71 498 71 498 924 982 889 103 996 480 960 601 35 879 5 5 Pajamos už suteiktas paslaugas ir atliktą darbą (EIVT) 0 0 104 231 104 231 104 231 104 231 0 5 7 Kt. įmokos ir grąžinamosios išmokos, susijusios su administracine veikla 779 051 312 571 40 031 129 39 974 593 40 810 180 40 287 164 523 015 5 8 Įvairios kompensacijos 0 0 4 044 4 044 4 044 4 044 0 5 8 Įvairios kompensacijos (EIVT) 0 0 0 0 0 0 0 5 9 Kitos pajamos, susijusios su administraciniu valdymu 0 0 0 0 0 0 0 6 3 Įmokos pagal konkrečius susitarimus 688 466 688 466 1 249 018 1 249 018 1 937 484 1 937 484 0 7 0 Palūkanos už pavėluotus mokėjimus 0 0 0 0 0 0 0 9 0 Įvairios pajamos 0 0 0 0 1 038 0 1 038 Iš viso 1 551 002 1 084 523 101 531 203 101 054 521 103 083 243 102 139 044 944 199

Visa pajamų operacijų, susijusių su įgytomis teisėmis, t. y. išduotais vykdomaisiais raštais sumoms susigrąžinti, apimtis 2020 m. buvo 103,1 mln. EUR. Iš šios sumos 102,1 mln. EUR susigrąžinta aptariamais finansiniais metais, o 1,0 mln. EUR bus gauta 2021 m.

Didžioji visų 2020 m. susigrąžintų pajamų dalis (57 % arba 58,5 mln. EUR iš 103,1 mln. EUR) yra susijusi su Bendrijos mokesčiais, rinkliavomis ir mokėtinomis sumomis, gautomis iš TGS personalo. Iš šios sumos 32,5 mln. EUR yra išskaitymai iš personalo atlyginimų, o 26,0 mln. EUR atitinka įmokas ir pensinių teisių perkėlimą į pensijų sistemą.

Likusią sumą, arba 43 %, (43,7 mln. EUR) sudaro pajamos iš įvairios administracinės veiklos. Ši suma daugiausia gauta iš šių šaltinių:

— ankstesniais metais valstybėms narėms sumokėtų sumų jų delegatų kelionės išlaidoms padengti pagal 2019 m. ir 2020 m. jų pateiktas deklaracijas (30,4 mln. EUR, 5 7 skyrius) dalies susigrąžinimas;

— išankstinio mokėjimo Europos Komisijos vertimo žodžiu tarnybai (6,3 mln. EUR, 5 7 skyrius) ir valstybių narių mokėjimų už papildomas pagal prašymą suteikiamas vertimo žodžiu į tam tikras kalbas paslaugas (1,7 mln. EUR, 5 7 skyrius) susigrąžinimas;

— įnašai administracinėms išlaidoms, susidarančioms įgyvendinant Šengeno acquis su Islandija ir Norvegija, padengti (1,9 mln. EUR, 6 3 skyrius);

— kitų institucijų įnašai ir Tarybos pareigūnų mokėjimai už Tarybos vaikų lopšelį (0,8 mln. EUR, 5 7 skyrius);

— Teisingumo Teismo, Audito Rūmų ir Europos universitetinio instituto Florencijoje mokėjimai, kurie yra jų įnašai į bendrą su Taryba finansų sistemą (0,7 mln. EUR, 5 5 skyrius);

— pajamos iš patalpų nuomos ir su tuo susijusių išlaidų kompensavimas (0,4 mln. EUR, 5 1 skyrius);

— perkėlimai iš EIVT į Tarybą, kurie yra išankstiniai mokėjimai už paslaugas, kurias Tarybos generalinis sekretoriatas suteikė EIVT (0,1 mln. EUR, 5 5 skyrius).

3.3. 2020 m. išlaidos

3.3.1. Biudžeto pakeitimai 2020 m.

2020 finansiniais metais asignavimai buvo perskirstyti atlikus įvairius perkėlimus. 6 lentelėje nurodyti sprendimai, kuriais pakeisti biudžeto asignavimai 2015–2020 m.

6 lentelė

Biudžeto pakeitimų pagal rūšį skaičius 2015-2020 m.

Pakeitimas metai Rūšis Teisinis pagrindas 2015 m. 2016 m. 2017 m. 2018 m. 2019 m. 2020 m. Taisomasis biudžetas FR 44 straipsnis 0 0 0 0 0 0 B perkėlimas FR 29 straipsnis 27 31 45 52 39 44 C perkėlimas FR 29 straipsnis 2 2 1 2 2 2 D perkėlimas FR 31 straipsnis 0 0 0 0 0 0 Iš viso 29 33 46 54 41 46

2020 m. buvo atlikti du C perkėlimai, apie kuriuos turi būti pranešama biudžeto valdymo institucijai (pagal Finansinio reglamento 29 straipsnį):

— 7 141 000 EUR C1 perkėlimas 2020 m. liepos 16 d. siekiant: — stiprinti Tarybos nuotolinio darbo pajėgumus ir Europos Vadovų Tarybos, Tarybos ir parengiamųjų organų vaizdo konferencijų infrastruktūrą (3 247 000 EUR); — finansuoti techninę pagalbą papildomai IT veiklai, susijusiai su sveikatos padėtimi (2 613 000 EUR); — padengti papildomos IT įrangos ir programinės įrangos pirkimo išlaidas, įskaitant techninę priežiūrą ir aptarnavimą (246 000 EUR); — finansuoti licencijų ir priemonių, skirtų virtualios komunikacijos pajėgumams didinti, įsigijimą (50 000 EUR); — padėti Europos Vadovų Tarybos pirmininkui patenkinti padidėjusį visų formų komunikacijos poreikį, visų pirma ES atsako į COVID-19 pandemiją kontekste (400 000 EUR); — finansuoti papildomas Europos Vadovų Tarybos pirmininko ir jo asmens apsaugos grupės kelionės išlaidas (145 000 EUR); — finansuoti nenumatytus papildomus teisnių išlaidų, susijusių visų pirma su galimais žalos atlyginimo ir kompensacijų mokėjimais, poreikius (440 000 EUR).

— 6 773 000 EUR C2 perkėlimas 2020 m. lapkričio 23 d. siekiant: — finansuoti projektus, kurie iš pradžių buvo įtraukti į vėlesnių metų biudžetą, tačiau jų ciklą buvo galima paspartinti dėl to, kad biurų TGS pastatuose užimtumas dėl COVID-19 pandemijos buvo mažas (1 720 000 EUR); — finansuoti įrangos ir programinės įrangos, skirtos informacijos valdymo priemonėms ir kitai susijusiai programinei įrangai pritaikyti atsižvelgiant į kintančius reikalavimus ir poreikius, pirkimą (1 860 000 EUR); — finansuoti papildomą pagalbą keliose Tarybos IT veiklos srityse, pavyzdžiui, papildomas biudžeto duomenų bazės analitines funkcijas arba elektroninio parašo funkcijos integravimą į finansų sistemą (1 800 000 EUR); — padengti kibernetinės gynybos pajėgumų patobulinimus, būtinus siekiant geriau pasirengti atremti padidėjusius saugumo iššūkius, visų pirma priimti debesijos naudojimo politiką (825 000 EUR); — finansuoti papildomus baldų poreikius, susijusius su renovacijos darbų pažanga (100 000 EUR); — padengti platesnį informavimo paslaugų paketą, apimantį daugelį paslaugų, kurias paprastai teikia žiniasklaida (renginio nušvietimas, nacionaliniai informaciniai susirinkimai ir palydovinis perdavimas) (468 000 EUR).

Be to, 44 B perkėlimais, grindžiamais Finansinio reglamento 29 straipsnio 4 dalimi, 2020 m. atlikta vidinių EVT/T biudžeto pakeitimų.

7 lentelėje pateikta biudžeto eilučių, kurios 2020 m. buvo žymiai (3) pakeistos atlikus įvairius perkėlimus, apžvalga.

7 lentelė

Biudžeto eilutės, kuriose 2020 m. perkeltos didelės sumos

(EUR) Punktas Išlaidų kategorija Pirminis 2020 m. biudžetas Perkėlimai Galutiniai asignavimai Skirtumas 1 3 2 0 Medicinos tarnyba 415 000 274 926 689 926 66 % 1 3 2 2 Vaikų lopšeliai ir darželiai 2 837 000 - 274 926 2 562 074 - 10 % 2 0 0 3 Įrengimo ir įsikūrimo darbai 10 465 000 2 150 000 12 615 000 21 % 2 0 0 4 Patalpų saugumo užtikrinimo darbai 2 155 000 - 514 000 1 641 000 - 24 % 2 0 0 5 Preliminarios pastatų įsigijimo, statybos ir įrengimo išlaidos 918 000 - 280 000 638 000 - 31 % 2 0 1 0 Valymas ir priežiūra 18 873 000 - 916 425 17 956 575 - 5 % 2 0 1 1 Vanduo, dujos, elektra ir šildymas 4 396 000 - 554 000 3 842 000 - 13 % 2 0 1 2 Pastatų apsauga ir stebėjimas 18 493 000 - 790 000 17 703 000 - 4 % 2 0 1 3 Draudimas 285 000 312 425 597 425 110 % 2 1 0 0 Įrangos ir programinės įrangos įsigijimas 10 138 000 6 244 964 16 382 964 62 % 2 1 0 1 Išorės paslaugos, skirtos kompiuterių sistemų naudojimui ir vystymui 25 108 000 5 550 692 30 658 692 22 % 2 1 0 2 Įrangos ir programinės įrangos priežiūra ir aptarnavimas 7 318 000 -1 056 569 6 261 431 - 14 % 2 1 2 0 Techninės įrangos ir įrengimų pirkimas ir keitimas 3 009 000 437 000 3 446 000 15 % 2 1 2 2 Techninės įrangos ir įrengimų nuoma, priežiūra, aptarnavimas ir remontas 2 707 000 -1 165 000 1 542 000 - 43 % 2 1 3 2 Transporto priemonių parko nuoma, techninė priežiūra ir remontas 1 784 000 - 630 000 1 154 000 - 35 % 2 2 0 0 Delegacijų kelionės išlaidos 17 228 000 16 775 147 34 003 147 97 % 2 2 0 2 Vertimo žodžiu išlaidos 81 450 000 -24 956 147 56 493 853 - 31 % 2 2 0 4 Įvairios vidaus susitikimų išlaidos 4 980 000 -1 798 000 3 182 000 - 36 % 2 2 0 5 Konferencijų, kongresų ir susitikimų organizavimas 650 000 - 250 000 400 000 - 38 % 2 2 1 3 Informavimas ir vieši renginiai 4 585 000 753 106 5 338 106 16 % 2 2 3 6 Teisinės ir bylinėjimosi išlaidos, nuostolių padengimas ir kompensavimas 450 000 415 000 865 000 92 %

3.3.2. Biudžeto įvykdymo 2010–2020 m. apžvalga

Per pastaruosius šešerius metus bendras EVT/T biudžeto įvykdymo rodiklis siekė vidutiniškai 92,8 % (žr. 1 diagramą). Įvykdymo rodiklis yra susijęs su biudžetiniais metais prisiimtais įsipareigojimais remiantis turimu patvirtintu biudžetu.

2015–2020 m. faktinių metinių mokėjimų lygis sudarė vidutiniškai 82,9 % biudžeto. Bendro įvykdymo ir mokėjimų atitinkamais metais skirtumas (t. y. neapmokėti įsipareigojimai) pagal Finansinio reglamento 12 straipsnio 7 dalį buvo perkeltas į kitus biudžetinius metus mokėjimams įvykdyti. Išlaidos Sąjungos institucijų darbuotojų ir narių atlyginimams ir išmokoms negali būti perkeliamos (Finansinio reglamento 12 straipsnio 8 dalis).

1 diagrama

Bendras biudžeto įvykdymas 2015–2020 m.

2020 m. į kitą laikotarpį perkelti asignavimai yra susiję su iki biudžetinių metų pabaigos tinkamai prisiimtais įsipareigojimais tais atvejais, kai iki metų pabaigos prekės ir paslaugos dar nebuvo pristatytos bei suteiktos ir (arba) nebuvo gauta sąskaitų faktūrų.

3.3.3. Asignavimų įvykdymas pagal kategorijas 2020 m.

2020 m. išlaidų analizė pateikiama pagal 14 išlaidų kategorijų.

8 lentelėje palyginta galutinio biudžeto suma atlikus perkėlimus (2 skiltis) su biudžeto rezultatu pagal įsipareigojimus (3 skiltis). Galutinio biudžeto sumos ir įsipareigotų asignavimų skirtumas atitinka 2020 m. nepanaudotas ir dėl to panaikintas sumas.

8 lentelė

2020 m. biudžeto įvykdymo apžvalga (pagal kategorijas)

(EUR) Kategorija 2020 m. biudžetas (pirminis) 2020 m. biudžetas (galutinis (*1)) Įsipareigojimai Įvykdymo rodiklis Panaikinti asignavimai 1 2 3 4=3/2 5=2-3 Etatų planas 341 218 000 341 218 000 330 567 554 96,9 % 10 650 446 Kitos su personalu susijusios išlaidos 25 366 000 25 366 000 19 288 360 76,0 % 6 077 640 Pastatai (neįsk. įsigijimų) 56 644 000 56 286 000 54 072 077 96,1 % 2 213 923 Kompiuterių sistemos 44 509 000 55 150 000 55 142 173 100,0 % 7 827 Baldai 1 171 000 1 271 000 1 223 252 96,2 % 47 748 Techninė įranga 6 026 000 5 458 000 4 993 891 91,5 % 464 109 Transportas 2 284 000 1 654 000 1 407 771 85,1 % 246 229 Delegacijų kelionės išlaidos 17 228 000 34 003 147 34 003 147 100,0 % 0 Vertimo žodžiu išlaidos 81 450 000 56 493 853 36 837 394 65,2 % 19 656 459 Susitikimai ir konferencijos 6 285 000 4 085 000 3 056 247 74,8 % 1 028 753 Informavimas 7 235 000 8 103 000 8 100 534 100,0 % 2 466 Įvairios išlaidos 1 217 000 1 545 000 1 476 561 95,6 % 68 439 Rezervas — — — — Iš viso (neįsk. įsigijimo) 590 633 000 590 633 000 550 168 962 93,1 % 40 464 038 Nekilnojamojo turto įsigijimas — — — — Bendra suma 590 633 000 590 633 000 550 168 962 93,1 % 40 464 038

Bendras 2020 m. biudžeto įvykdymo rodiklis yra 93,1 %. Galutinio biudžeto ir įvykdymo skirtumą galima paaiškinti taip:

— etatų plano kategorijoje iš viso nepanaudota 10,7 mln. EUR. Šis lėšų nepanaudojimas daugiausia susijęs su mažesniais poreikiais baziniams atlyginimams (2,0 mln. EUR) ir tuo, kad nereikėjo panaudoti atidėjinio metiniam darbo užmokesčio patikslinimui (3,6 mln. EUR). Kiti elementai, paaiškinantys šį lėšų nepanaudojimą, yra mažesnis teisės aktuose numatytų teisių į įvairias išmokas poreikis (4,1 mln. EUR) ir mažesnis socialinio draudimo poreikis (0,4 mln. EUR), taip pat mažesnės išlaidos viršvalandžiams (0,6 mln. EUR);

— kitų su personalu susijusių išlaidų kategorijoje 47 % nepanaudotų lėšų (2,9 mln. EUR iš 6,1 mln. EUR) yra susijusios su darbuotojų kelionės išlaidomis. Kitų su darbuotojais susijusių išlaidų (mokymo, medicinos išlaidos, socialinės paslaugos ir kt.) sutaupyta iš viso 1,3 mln. EUR . Mažesni mokėjimai sutartininkams, deleguotiesiems nacionaliniams ekspertams ir už kitas išorės paslaugas sudaro papildomai 1,8 mln. EUR. Kalbant apie Europos Vadovų Tarybos pirmininko veiklą, sutaupyta 0,2 mln. EUR, nes nepanaudota reprezentacijai skirto biudžeto ir išmokų lėšų;

— padengus visas su pastatais susijusias išlaidas, paaiškėjo, kad sutaupyta 2,2 mln. EUR. 2,1 mln. EUR iš šios sumos sutaupyta dėl mažesnių išlaidų pastatų apsaugai ir stebėjimui, priežiūrai ir valymui ir mažesnio vandens, dujų ir elektros energijos suvartojimo. Likę 0,1 mln. EUR sutaupyti dėl mažesnių išlaidų tam tikriems preliminariems tyrimams ir įrengimo darbams;

— IT srityje biudžeto įvykdymas siekė 100 %;

— kalbant apie baldus, 0,05 mln. EUR nepanaudota daugiausia dėl mažesnių poreikių, susijusių su baldų nuoma ir priežiūra, nes ES ir Afrikos daugiašalis aukščiausiojo lygio susitikimas buvo atidėtas vėlesniam laikui;

— iš techninei įrangai skirtų lėšų sutaupyta 0,5 mln. EUR – daugiausia dėl to, kad sumažėjo poreikis nuomotis techninę įrangą ir įrengimus ir išorės paslaugų poreikis;

— transporto srityje sutaupyta 0,2 mln. EUR, daugiausia dėl mažesnių galutinių automobilių išperkamosios nuomos poreikių, nes ES ir Afrikos daugiašalis aukščiausiojo lygio susitikimas buvo atidėtas vėlesniam laikui;

— delegacijų kelionės išlaidų biudžeto įvykdymas siekė 100 %. Atlikus perkėlimus delegacijų kelionės išlaidoms padengti turima suma siekė 34,0 mln. EUR. Pirminis biudžetas buvo 17,2 mln. EUR, į kurį 21,6 mln. EUR buvo perkelta iš lėšų, sutaupytų kai kuriuose vertimo žodžiu finansiniuose paketuose. Kita vertus, 4,8 mln. EUR buvo perkelta į vertimo žodžiu kategorijos techninį finansinį paketą (4), taip pat per aptariamus metus 0,05 mln. EUR buvo perkelta papildomam vertimui žodžiu į tam tikras kalbas finansuoti;

— vertimui žodžiu skirtų nepanaudotų asignavimų suma sudaro 19,7 mln. EUR. Toks mažesnis panaudojimas yra galutinis rezultatas, gautas jau po 21,6 mln. EUR perkėlimo iš vertimo žodžiu finansinių paketų į delegacijų kelionės išlaidų finansinius paketus (5). Į šį galutinį rezultatą taip pat įeina 4,8 mln. EUR perkėlimas iš delegacijų kelionės išlaidų, kaip naujojo mechanizmo įgyvendinimo dalis, ir 0,05 mln. EUR papildomoms vertimo žodžiu į tam tikras kalbas paslaugoms finansuoti;

— 0,4 mln. EUR iš bendros nepanaudotų 1,0 mln. EUR sumos susitikimų ir konferencijų organizavimui susidarė dėl mažesnių, nei buvo numatyta biudžete, maitinimo paslaugų poreikių. Dėl sumažėjusio išorės konferencijų salių nuomos ir akreditacijos poreikio buvo papildomai sutaupyta 0,1 mln. EUR. Tai galima paaiškinti pandemijos poveikiu reguliariems posėdžiams ir ES ir Afrikos daugiašalio aukščiausiojo lygio susitikimo atidėjimu;

— informacijos kategorijoje numatytų asignavimų įvykdymo rodiklis buvo 100 %;

— įvairių išlaidų kategorijoje 0,07 mln. EUR suma nepanaudota iš esmės dėl sumažėjusių poreikių visose šiose srityse: biuro reikmenų, popieriaus, tyrimų, uniformų ir kitų veiklos išlaidų.

3.4. Į kitą laikotarpį perkelti asignavimai

3.4.1. Iš 2019 m. į 2020 m. automatiškai perkelti asignavimai

Kaip nurodyta 9 lentelėje, iš 2019 m. į 2020 m. buvo perkelta 52,5 mln. EUR.

9 lentelė

Iš 2019 m. į 2020 m. perkeltų asignavimų įvykdymas (pagal kategorijas)

(EUR) Kategorija Iš 2019 m. perkelti asignavimai 2020 m. mokėjimai Įvykdymo rodiklis Panaikinti asignavimai 1 2 3=2/1 4=1-2 Etatų planas 374 910 295 052 78,7 % 79 858 Kitos su personalu susijusios išlaidos 1 869 455 1 283 872 68,7 % 585 583 Pastatai 22 265 219 17 149 124 77,0 % 5 116 094 Kompiuterių sistemos 16 742 152 16 214 304 96,8 % 527 848 Baldai 622 184 605 902 97,4 % 16 282 Techninė įranga 2 463 968 2 338 140 94,9 % 125 829 Transportas 526 139 383 068 72,8 % 143 071 Delegacijų kelionės išlaidos — — — Vertimo žodžiu išlaidos 4 110 564 4 085 741 99,4 % 24 822 Susitikimai ir konferencijos 889 543 552 737 62,1 % 336 806 Informavimas 2 187 281 2 087 545 95,4 % 99 736 Įvairios išlaidos 492 075 380 178 77,3 % 111 897 Rezervas — — — Iš viso 52 543 491 45 375 664 86,4 % 7 167 827

Iš 2019 m. perkeltų asignavimų įvykdymo rodiklis buvo 86,4 %. Toks įvykdymo rodiklis yra dėl šių pagrindinių priežasčių:

— per ankstesnius metus TGS užsakyti darbai atlikti ne iki galo arba visai neatlikti, pristatytos ne visos prekės arba jos visai nepristatytos, suteiktos ne visos paslaugos arba jos visai nesuteiktos;

— už atliktą darbą / pristatytas prekes / suteiktas paslaugas negautos sąskaitos faktūros. Dėl to neišvengiamai padidėja biudžetiniai įsipareigojimai kitais biudžetiniais metais, nes dėl šių sandorių 2021 m. turės būti priimti nauji įsipareigojimai.

3.4.2. Iš 2020 m. į 2021 m. automatiškai perkelti asignavimai

Iš 2020 m. į 2021 m. perkelti asignavimai iš viso sudarė 69,6 mln. EUR.

10 lentelė

Iš 2020 m. į 2021 m. perkelti asignavimai (pagal kategorijas)

(EUR) Kategorija 2020 m. biudžetas (pirminis) 2020 m. biudžetas (galutinis (*2)) Įsipareigojimai 2020 m. mokėjimai Į 2021 m. perkelti asignavimai Perkėlimo rodiklis 1 2 3 4 5=3-4 6=5/3 Etatų planas 341 218 000 341 218 000 330 567 554 330 241 206 326 349 0,1 % Kitos su personalu susijusios išlaidos 25 366 000 25 366 000 19 288 360 17 907 492 1 380 868 7,2 % Pastatai 56 644 000 56 286 000 54 072 077 32 099 038 21 973 039 40,6 % Kompiuterių sistemos 44 509 000 55 150 000 55 142 173 31 125 954 24 016 219 43,6 % Baldai 1 171 000 1 271 000 1 223 252 370 430 852 821 69,7 % Techninė įranga 6 026 000 5 458 000 4 993 891 1 996 739 2 997 152 60,0 % Transportas 2 284 000 1 654 000 1 407 771 889 076 518 695 36,8 % Delegacijų kelionės išlaidos 17 228 000 34 003 147 34 003 147 34 003 147 0 0,0 % Vertimo žodžiu išlaidos 81 450 000 56 493 853 36 837 394 23 354 993 13 482 401 36,6 % Susitikimai ir konferencijos 6 285 000 4 085 000 3 056 247 2 489 108 567 139 18,6 % Informavimas 7 235 000 8 103 000 8 100 534 4 844 083 3 256 451 40,2 % Įvairios išlaidos 1 217 000 1 545 000 1 476 561 1 262 794 213 767 14,5 % Rezervas — — — — — Iš viso (neįsk. įsigijimo) 590 633 000 590 633 000 550 168 962 480 584 061 69 584 901 12,6 % Nekilnojamojo turto įsigijimas — — — — — Bendra suma 590 633 000 590 633 000 550 168 962 480 584 061 69 584 901 12,6 %

Iš 2020 m. į 2021 m. perkeltos daugiausia šių kategorijų sumos:

— pastatai: 22,0 mln. EUR, iš kurių įvairūs įrengimo darbai sudaro 9,9 mln. EUR, valymas ir priežiūra – 4,7 mln. EUR, apsauga ir prevencija – 2,9 mln. EUR, elektra, vanduo, dujos ir šildymas – dar 1,6 mln. EUR, patalpų saugumo užtikrinimo darbai – 1,5 mln. EUR ir kitos išlaidos, susijusios su pastatais, pvz., išlaidos pastatų tyrimams, – 1,4 mln. EUR;

— kompiuterių sistemos: 24,0 mln. EUR, iš kurių 13,4 mln. EUR susiję su išorės paslaugomis, 9,0 mln. EUR – su įranga ir programine įranga, 1,0 mln. EUR – su IT aptarnavimu ir priežiūra ir 0,6 mln. EUR – su telekomunikacijomis;

— 13,5 mln. EUR – padengti dalį 2020 m. suteiktų vertimo žodžiu paslaugų išlaidų, dėl kurių sąskaitų faktūrų nebuvo iki galo susitarta su Europos Komisijos tarnybomis;

— 3,3 mln. EUR susiję su informavimo išlaidomis, iš kurių 2,4 mln. EUR susiję su visuomenės informavimu ir viešais renginiais, 0,7 mln. EUR – dokumentavimo ir bibliotekos išlaidomis ir 0,2 mln. EUR – Tarybos leidiniais;

— techninė įranga: 3,0 mln. EUR, iš kurių 2,4 mln. EUR susiję su konferencijų įrangos pirkimu ir priežiūra, o 0,6 mln. EUR – su išorės paslaugomis ir įrangos priežiūra;

— kitos su personalu susijusios išlaidos: 1,4 mln. EUR, visų pirma kiek tai susiję mokymo ir įdarbinimo išlaidomis (0,6 mln. EUR), medicinos paslaugomis ir vaikų lopšeliais (0,4 mln. EUR) ir pagalbos priemonėmis darbuotojams (0,1 mln. EUR);

— posėdžiai ir konferencijos: 0,6 mln. EUR, daugiausia susijusių su dar negautomis sąskaitomis faktūromis už Europos Vadovų Tarybos susitikimų ir Tarybos posėdžių organizavimą 2020 m.;

— baldai: 0,9 mln. EUR – baldų pirkimui tam tikroms priėmimams skirtoms vietoms, bandomajam projektui „Nauji darbo metodai“ (NWOW) ir vaikų lopšelio pastatui;

— transportas: 0,5 mln. EUR Tarybos darbuotojų mobilumo planui (0,3 mln. EUR) ir transporto priemonių parko nuomos ir remonto išlaidoms (0,2 mln. EUR);

— įvairios išlaidos: 0,2 mln. EUR, daugiausia teisinėms išlaidoms (0,1 mln. EUR), biuro reikmenims (0,03 mln. EUR) ir pašto mokesčiams (0,03 mln. EUR).

3.5. Asignuotosios pajamos

3.5.1. Iki 2020 m. sukauptos asignuotosios pajamos

Iki 2020 m. sukauptos asignuotosios pajamos iš viso sudarė 14,7 mln. EUR.

11 lentelė

Iki 2020 m. sukauptų asignuotųjų pajamų įvykdymas (pagal kategorijas)

(EUR) Kategorija Asignuotosios pajamos iki 2020 m. (galutinės (*3)) 2020 m. įsipareigojimai 2020 m. mokėjimai Įvykdymo rodiklis Panaikintos asignuotosios pajamos 1 2 3 4=2/1 4=1-2 Etatų planas 4 469 — — 0,0 % 4 469 Kitos su personalu susijusios išlaidos 2 068 489 1 564 717 1 555 069 75,6 % 503 772 Pastatai 1 122 040 1 109 096 696 304 98,8 % 12 944 Kompiuterių sistemos 822 837 820 333 809 443 99,7 % 2 503 Baldai — — — — Techninė įranga 5 700 4 511 4 511 79,1 % 1 189 Transportas 2 616 2 616 — 100,0 % — Delegacijų kelionės išlaidos 4 831 525 4 831 525 4 831 525 100,0 % — Vertimo žodžiu išlaidos 5 478 770 5 478 770 5 478 770 100,0 % — Susitikimai ir konferencijos 90 014 87 854 87 773 97,6 % 2 160 Informavimas — — — — Įvairios išlaidos 7 073 7 073 7 073 100,0 % - 0 EVT/T, iš viso 14 433 534 13 906 495 13 470 469 96,3 % 527 038 Susitarimai dėl paslaugų lygio su EIVT 262 865 260 794 163 598 99,2 % 2 071 Bendra suma 14 696 399 14 167 290 13 634 068 96,4 % 529 109

Su TGS veikla susijusios asignuotosios pajamos iš viso sudarė 14,7 mln. EUR, iš kurių 2020 m. buvo tinkamai priskirta įsipareigojimams 14,2 mln. EUR. Likę 0,5 mln. EUR buvo panaikinti pagal FR 12 straipsnio 1 dalį.

Kita iki 2020 m. sukaupta asignuotųjų pajamų dalis (0,3 mln. EUR) yra susijusi su 2019 m. iš EIVT į Tarybą perkeltomis sumomis įvairiuose šių dviejų institucijų sudarytuose susitarimuose dėl paslaugų lygio nustatytų paslaugų, kurias teikia Taryba, išlaidoms padengti. Iš įsipareigotos 0,3 mln. EUR sumos 2020 m. sumokėta 0,2 mln. EUR.

3.5.2. Iš 2019 m. perkeltos asignuotosios pajamos mokėjimui atlikti

Iš 2019 m. perkelta asignuotųjų pajamų mokėjimui atlikti bendra suma siekė 0,4 mln. EUR.

12 lentelė

Iki 2020 m. sukauptų asignuotųjų pajamų, perkeltų į 2020 m. mokėjimui atlikti, įvykdymas (pagal kategorijas)

(EUR) Kategorija Iš 2019 m. perkeltos asignuotosios pajamos mokėjimui atlikti 2020 m. mokėjimai Įvykdymo rodiklis Panaikintos asignuotosios pajamos 1 2 4=2/1 4=1-2 Etatų planas — — — — Kitos su personalu susijusios išlaidos 49 893 4 042 8,1 % 45 851 Pastatai 122 651 87 762 71,6 % 34 889 Kompiuterių sistemos 185 146 160 464 86,7 % 24 682 Baldai — — — — Techninė įranga 90 30 33,3 % 60 Transportas 3 248 1 197 36,9 % 2 051 Delegacijų kelionės išlaidos — — — — Vertimo žodžiu išlaidos — — — — Susitikimai ir konferencijos 915 — — 915 Informavimas 5 028 3 918 — 1 110 Įvairios išlaidos 5 330 — 0,0 % 5 330 EVT/T, iš viso 372 301 257 413 69,1 % 114 889 Susitarimai dėl paslaugų lygio su EIVT 32 137 32 137 — — Bendra suma 404 438 289 549 71,6 % 114 889

3.5.3. Iki 2020 m. sukauptos asignuotosios pajamos, perkeltos į 2021 m. mokėjimui atlikti

Iki 2020 m. sukauptos asignuotosios pajamos, tinkamai priskirtos įsipareigojimams, bet 2020 m. neišmokėtos, buvo perkeltos iš 2020 m. į 2021 m. ir iš viso sudarė 0,5 mln. EUR.

13 lentelė

Iki 2020 m. sukauptos asignuotosios pajamos, perkeltos į 2021 m. (pagal kategorijas)

(EUR) Kategorija Asignuotosios pajamos iki 2020 m. (galutinės (*4)) 2020 m. įsipareigojimai 2020 m. mokėjimai Į 2021 m. perkeltosasignuotosiospajamos Perkėlimorodiklis 1 2 3 4=2-3 5=4/2 Etatų planas 4 469 — — — — Kitos su personalu susijusios išlaidos 2 068 489 1 564 717 1 555 069 9 648 0,6 % Pastatai 1 122 040 1 109 096 696 304 412 792 37,2 % Kompiuterių sistemos 822 837 820 333 809 443 10 890 1,3 % Baldai — — — — Techninė įranga 5 700 4 511 4 511 — 0,0 % Transportas 2 616 2 616 — 2 616 100,0 % Delegacijų kelionės išlaidos 4 831 525 4 831 525 4 831 525 — 0,0 % Vertimo žodžiu išlaidos 5 478 770 5 478 770 5 478 770 — 0,0 % Susitikimai ir konferencijos 90 014 87 854 87 773 81 0,1 % Informavimas — — — — — Įvairios išlaidos 7 073 7 073 7 073 0 0,0 % EVT/T, iš viso 14 433 534 13 906 495 13 470 469 436 026 3,1 % Susitarimai dėl paslaugų lygio su EIVT 262 865 260 794 163 598 97 196 37,3 % Bendra suma 14 696 399 14 167 290 13 634 068 533 222 3,8 %

Perkeltos sumos daugiausia susijusios su pastatų įrengimo darbais (0,4 mln. EUR).

3.5.4. 2020 m. sukauptos asignuotosios pajamos

2020 m. buvo iš viso sukaupta 43,7 mln. EUR asignuotųjų pajamų. Iš šios sumos 80 000 EUR yra iš EIVT į Tarybą perkeltos sumos.

14 lentelė

2020 m. sukauptų asignuotųjų pajamų įvykdymas (pagal kategorijas)

(EUR) Kategorija 2020 m. asignuotosios pajamos (galutinės (*5)) 2020 m. įsipareigojimai 2020 m.mokėjimai Turimos asignuotosios pajamos 1 2 3 4=1-3 Etatų planas 1 753 861 30 000 22 316 1 731 544 Kitos su personalu susijusios išlaidos 1 592 952 224 904 204 996 1 387 956 Pastatai 719 778 194 519 192 019 527 758 Kompiuterių sistemos 978 067 424 878 85 694 892 372 Baldai — — — — Techninė įranga 16 619 1 326 — 16 619 Transportas 6 113 — — 6 113 Delegacijų kelionės išlaidos 30 385 449 — — 30 385 449 Vertimo žodžiu išlaidos 7 954 330 45 274 45 274 7 909 056 Susitikimai ir konferencijos 84 097 — — 84 097 Informavimas 12 784 11 157 240 12 544 Įvairios išlaidos 82 540 6 929 - 0 82 540 EVT/T, iš viso 43 586 587 938 987 550 540 43 036 048 Susitarimai dėl paslaugų lygio su EIVT 80 000 50 000 — 80 000 Bendra suma 43 666 587 988 987 550 540 43 116 048

2020 m. su TGS veikla susijusios asignuotosios pajamos sudarė 43,6 mln. EUR. Per finansinius metus įsipareigojimams priskirta 0,9 mln. EUR, o 43,0 mln. EUR perkelta į 2021 m. pagal Finansinio reglamento 12 straipsnio 4 dalį.

Apie 70 % asignuotųjų pajamų (30,4 mln. EUR) yra susijusios su delegacijų kelionės išlaidų balansu po to, kai buvo pateiktos jų kelionės deklaracijos, ir tuo, kad kelios valstybės narės iš anksto finansavo 2020 m. kelionių paketus.

7,9 mln. EUR suma atitinka vertimo žodžiu sumą, 6,3 mln. EUR – išankstinio mokėjimo Komisijos vertimo žodžiu tarnyboms kompensavimą, o 1,6 mln. EUR – papildomus mokėjimus siekiant padengti papildomas vertimo žodžiu į tam tikras kalbas išlaidas.

Likusi dalis daugiausia susijusi su sumų, susijusių su įvairia Tarybos administracine veikla, grąžinimu.

(1) 2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).

(2) 2011 m. vasario 16 d. Europos Parlamento ir Tarybos direktyva 2011/7/ES dėl kovos su pavėluotu mokėjimu, atliekamu pagal komercinius sandorius (OL L 48, 2011 2 23, p. 1).

(3) Grynoji suma > 250 000 EUR.

(*1) Įskaitant asignavimų vidaus perskirstymą.

(4) Pagal Tarybos generalinio sekretoriaus sprendimą 54/18 (10.3 straipsnis) suma, atitinkanti ankstesniais metais delegatų kelionės išlaidoms nepanaudotą sumą, kasmet perkeliama į vertimo žodžiu kategoriją. 2020 m. tai sudarė 4,8 mln. EUR sumą.

(5) Pagal Sprendimą Nr. 54/18 (10.1 straipsnis) Tarybos generalinis sekretoriatas perkelia 66 % vertimo žodžiu finansinių paketų nepanaudotų sumų į delegacijų kelionės išlaidų finansinius paketus, kurie turi būti panaudoti tais pačiais biudžetiniais metais. 2020 m. tai sudarė 21,6 mln. EUR sumą.

(*2) Įskaitant asignavimų vidaus perskirstymą.

(*3) Įskaitant asignavimų vidaus perskirstymą.

(*4) Įskaitant asignavimų vidaus perskirstymą.

(*5) Įskaitant asignavimų vidaus perskirstymą.